Приложение 2

**АСАБЛІВАСЦІ АрганІзацЫІ АДУКАЦЫЙНАГА прАцЭсУ пры вывучэнні вучэбных прадметаў**

**«Беларуская мова» і «Беларуская літаратура»**

**1. Вучэбныя праграмы**

У 2019/2020 навучальным годзе выкарыстоўваюцца наступныя вучэбныя праграмы:

**V–VII класы:**

Вучэбныя праграмы для ўстаноў агульнай сярэдняй адукацыі з беларускай і рускай мовамі навучання і выхавання. Беларуская мова. Беларуская літаратура. V–IX класы. – Мінск : Нац. ін-т адукацыі, 2017.

Беларуская мова. VІІ клас // Зборнік вучэбных праграм для VІІ класа ўстаноў агульнай сярэдняй адукацыі з беларускай мовай навучання і выхавання. – Мінск : Нац. ін-т адукацыі, 2017.

Беларуская мова. VІІ клас // Сборник учебных программ для VІІ класса учреждений общего среднего образования с русским языком обучения и воспитания. – Минск : Нац. ин-т образования, 2017.

Беларуская літаратура. VІІ клас // Зборнік вучэбных праграм для VІІ класа ўстаноў агульнай сярэдняй адукацыі з беларускай мовай навучання і выхавання. – Мінск : Нац. ін-т адукацыі, 2017.

Беларуская літаратура. VІІ клас // Сборник учебных программ для VІІ класса учреждений общего среднего образования с русским языком обучения и воспитания. – Минск : Нац. ин-т образования, 2017.

**VIІІ клас:**

Вучэбныя праграмы для ўстаноў агульнай сярэдняй адукацыі з беларускай і рускай мовамі навучання і выхавання. Беларуская мова. Беларуская літаратура. VІІІ клас. – Мінск : Нац. ін-т адукацыі, 2018.

Беларуская мова. VІІІ клас // Зборнік вучэбных праграм для VІІІ класа ўстаноў агульнай сярэдняй адукацыі з беларускай мовай навучання і выхавання. – Мінск : Нац. ін-т адукацыі, 2018.

Беларуская мова. VІІІ клас // Сборник учебных программ для VІІІ класса учреждений общего среднего образования с русским языком обучения и воспитания. – Минск : Нац. ин-т образования, 2018.

Беларуская літаратура. VІІІ клас // Зборнік вучэбных праграм для VІІІ класа ўстаноў агульнай сярэдняй адукацыі з беларускай мовай навучання і выхавання. – Мінск : Нац. ін-т адукацыі, 2018.

Беларуская літаратура. VІІІ клас // Сборник учебных программ для VІІІ класса учреждений общего среднего образования с русским языком обучения и воспитания. – Минск : Нац. ин-т образования, 2018.

**IX клас:**

Вучэбныя праграмы для ўстаноў агульнай сярэдняй адукацыі з беларускай і рускай мовамі навучання і выхавання. Беларуская мова. Беларуская літаратура. IX клас. – Мінск : Нац. ін-т адукацыі, 2019.

Беларуская мова. IX клас // Вучэбныя праграмы па вучэбных прадметах для ўстаноў агульнай сярэдняй адукацыі з беларускай мовай навучання і выхавання. IХ клас. – Мінск : Нац. ін-т адукацыі, 2019.

Беларуская мова. IX клас // Учебные программы по учебным предметам для учреждений общего среднего образования с русским языком обучения и воспитания. IХ класс. – Минск : Нац. ин-т образования, 2019.

Беларуская літаратура. IX клас // Вучэбныя праграмы па вучэбных прадметах для ўстаноў агульнай сярэдняй адукацыі з беларускай мовай навучання і выхавання. IХ клас. – Мінск : Нац. ін-т адукацыі, 2019.

Беларуская літаратура. IX клас // Учебные программы по учебным предметам для учреждений общего среднего образования с русским языком обучения и воспитания. IХ класс. – Минск : Нац. ин-т образования, 2019.

**X, XI класы:**

Вучэбныя праграмы для ўстаноў агульнай сярэдняй адукацыі з беларускай і рускай мовамі навучання і выхавання. Беларуская мова. Беларуская літаратура. Х–XІ класы (базавы ўзровень). – Мінск : Нац. ін-т адукацыі, 2017.

Вучэбная праграма па вучэбным прадмеце «Беларуская мова» для Х класа (павышаны ўзровень) // Вучэбныя праграмы па вучэбных прадметах для ўстаноў агульнай сярэдняй адукацыі з беларускай мовай навучання і выхавання. X клас (павышаны ўзровень). – Мінск : Нац. ін-т адукацыі, 2015.

Вучэбная праграма па вучэбным прадмеце «Беларуская мова» для Х класа (павышаны ўзровень) // Учебные программы по учебным предметам для учреждений общего среднего образования с русским языком обучения и воспитания. Х класс (повышенный уровень). – Минск : Нац. ин-т образования, 2015.

Вучэбная праграма па вучэбным прадмеце «Беларуская мова» для ХІ класа (павышаны ўзровень) // Вучэбныя праграмы па вучэбных прадметах для ўстаноў агульнай сярэдняй адукацыі з беларускай мовай навучання і выхавання. XI клас (павышаны ўзровень). – Мінск : Нац. ін-т адукацыі, 2016.

Вучэбная праграма па вучэбным прадмеце «Беларуская мова» для ХI класа (павышаны ўзровень) // Учебные программы по учебным предметам для учреждений общего среднего образования с русским языком обучения и воспитания. ХI класс (повышенный уровень). – Минск : Нац. ин-т образования, 2016.

Вучэбная праграма для ўстаноў агульнай сярэдняй адукацыі з беларускай і рускай мовамі навучання і выхавання. Беларуская літаратура. Х–XІ класы (павышаны ўзровень). – Мінск, 2017 // Нацыянальны адукацыйны партал (*<http://adu.by>*).

Усе вучэбныя праграмы змешчаны на нацыянальным адукацыйным партале: *<https://adu.by> Образовательный процесс. 2019/2020 учебный год / Общее среднее образование / Учебные предметы. V–XI классы* / [***Беларуская мова***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1269-belaruskaya-mova.html)*,* [***Беларуская літаратура***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1270-belaruskaya-litaratura.html).

Звяртаем увагу, што ў сувязі з паэтапным пераходам на абноўлены змест адукацыі, накіраваны на рэалізацыю кампетэнтнаснага падыходу, у 2019/2020 навучальным годзе па новых вучэбных праграмах будуць займацца вучні IX класа.

**У змест вучэбных праграм унесены наступныя змены.**

***Вучэбны прадмет «Беларуская мова».***

Выдзелены асобныя раздзелы «Тэкст» і «Стылі маўлення», змест якіх складаюць тэмы, што раней вывучаліся ў іншых раздзелах гэтага класа;

зняты аналіз і вызначэнне жанру нарыса ў тэме «Складаназалежныя сказы: будова, значэнне, ужыванне»;

тэма «Складанне плана паведамлення, тэзісаў, канспекта; выступленне з дакладам; абмеркаванне выступленняў» перанесена з раздзела «Падагульненне і сістэматызацыя вывучанага за год» у раздзел «Складаныя сказы з рознымі відамі сувязі частак».

***Вучэбны прадмет «Беларуская літаратура».***

Вывучэнне беларускай літаратуры ажыццяўляецца па новай вучэбнай праграме на аснове асэнсавання ключавых літаратурных твораў розных культур (сярэдневякоўя, рэнесансу, Новага часу, ХХ стагоддзя, сучаснай) Аналіз пэўных мастацкіх твораў павінен суправаджацца гісторыка-культурным каменціраваннем (з падключэннем інфармацыі пра сувязі літаратурных твораў з эпохай, выяўленнем закладзеных у іх пазачасавых, вечных каштоўнасцей і іх сучаснага асэнсавання).

Метадычныя рэкамендацыі па арганізацыі адукацыйнага працэсу ў адпаведнасці з абноўленымі вучэбнымі праграмамі змешчаны на нацыянальным адукацыйным партале (*<https://adu.by> Образовательный процесс. 2019/2020 учебный год / Общее среднее образование / Учебные предметы. V–XI классы* / [***Беларуская мова***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1269-belaruskaya-mova.html)*,* [***Беларуская літаратура***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1270-belaruskaya-litaratura.html)*.*

**2. Вучэбныя выданні.**

У 2019/2020 навучальным годзе будуць выкарыстоўвацца **новыя вучэбныя дапаможнікі:**

Беларуская мова, 5 клас (аўтары: Г.М. Валочка, В.У. Зелянко, С.В. Мартынкевіч, С.М. Якуба);

Беларуская мова, 9 клас (аўтары: Г.М. Валочка, Л.С. Васюковіч, С.І. Байкова, В.У. Зелянко, С.М. Якуба);

Беларуская літаратура, 9 клас (аўтары: В.У. Праскаловіч і інш.; пад рэд. В.У. Праскаловіч, В.П. Рагойшы).

**Асаблівасці новых вучэбных дапаможнікаў заключаюцца ў:**

адборы і прад’яўленні мінімальна неабходнага і дастатковага матэрыялу для якаснай адукацыі па вучэбным прадмеце;

наяўнасці заданняў, якія накіраваны на развіццё асобасных, метапрадметных і прадметных кампетэнцый вучняў;

рэалізацыі навігацыйнай функцыі: наяўнасць спасылак на кампаненты ВМК па вучэбным прадмеце, у прыватнасці, электронны адукацыйны рэсурс (далей – ЭАР), змешчаны на нацыянальным адукацыйным партале (*<http://e-vedy.adu.by/>*).

*Доступ да ЭАР ажыццяўляецца праз інтэрнэт. Для выкарыстання ЭАР карыстальніку неабходна зарэгістравацца на нацыянальным адукацыйным партале ў раздзеле «Электронныя адукацыйныя рэсурсы». У навігацыйным апараце вучэбнага дапаможніка выкарыстоўваецца элемент – QR-код (графічная выява спасылкі), які дазваляе атрымаць доступ да ЭАР праз спецыяльны дадатак на электронным планшэце, мабільным тэлефоне.*

**Звяртаем увагу на тое, што** спасылкі на ЭАР у новых вучэбных дапаможніках дазваляюць дыферэнцаваць і індывідуалізаваць адукацыйны працэс, арганізаваць работу з вучнямі з розным узроўнем адукацыйнай падрыхтоўкі і матывацыі да вывучэння вучэбнага прадмета.

Вучэбны матэрыял, які выкладзены ў новых вучэбных дапаможніках, цалкам адпавядае вучэбным праграмам і дастатковы для атрымання адзнак, якія адпавядаюць усім пяці ўзроўням засваення вучэбнага матэрыялу. Настаўнік мае магчымасць выбару творчых заданняў, якія адпавядаюць пазнавальным магчымасцям вучняў.

**Звяртаем увагу**, што на ўроках беларускай мовыў час вывучэння ў VІ класераздзела «Склад слова. Словаўтварэнне і арфаграфія» неабходна карыстацца вучэбным дапаможнікам для V класа, які выдадзены ў 2014 годзе (частка ІІ);у VІІ класе ў час вывучэння раздзела «Дзеяслоў» – вучэбным дапаможнікам для VІ класа *(электронныя версіі вучэбных дапаможнікаў змешчаны на нацыянальным адукацыйным партале:*[*http://e-padruchnik.adu.by/*](http://e-padruchnik.adu.by/)*).*

Да вучэбных дапаможнікаў «Беларуская літаратура. 5 клас» і «Беларуская літаратура. 6 клас» на нацыянальным адукацыйным партале (*<http://adu.by>*) размешчаны матэрыялы, неабходныя для выканання прапанаваных у дапаможніках творчых заданняў (ілюстрацыйны матэрыял, аўдыя- і відэазапісы). Дадатковае выкарыстанне ЭАР спрыяе значнаму пашырэнню адукацыйных магчымасцей вучэбных дапаможнікаў.

Поўная інфармацыя аб вучэбна-метадычным забеспячэнні адукацыйнага працэсу па вучэбных прадметах «Беларуская мова» і «Беларуская літаратура» да 2019/2020 навучальнага года размешчана на нацыянальным адукацыйным партале: *<https://adu.by> Образовательный процесс. 2019/2020 учебный год / Общее среднее образование / Учебные предметы. V–XI классы* / [***Беларуская мова***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1269-belaruskaya-mova.html)*,* [***Беларуская літаратура***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1270-belaruskaya-litaratura.html)*.*

**3. Арганізацыя адукацыйнага працэсу на павышаным узроўні (VIII–IX класы)**

На ІІ ступені агульнай сярэдняй адукацыі вучэбныя прадметы «Беларуская мова» і «Беларуская літаратура» могуць вывучацца на павышаным узроўні. Дадатковыя вучэбныя гадзіны (1 або 2 на тыдзень) мэтазгодна выкарыстоўваць на арганізацыю і стымуляванне вучэбнай дзейнасці вучняў па авалоданні ведамі, уменнямі і навыкамі, набыцці вопыту дзейнасці, на развіццё якасцей асобы, творчых здольнасцей і фарміраванне на гэтай аснове прадметных, метапрадметных і асобасных кампетэнцый.

*Табліца 1*

***Рэкамендацыі па вывучэнні вучэбнага прадмета «Беларуская мова» на павышаным узроўні ў VIII класе***

|  |  |  |  |  |
| --- | --- | --- | --- | --- |
| Раздзел вучэбнай праграмы | Колькасць гадзін на вывучэнне раздзела (базавы ўзровень) | Колькасць гадзін на вывучэнне раздзела (павышаны ўзровень, **1 гадзіна**) | Колькасць гадзін на вывучэнне раздзела (павышаны ўзровень, **2 гадзіны**) | Заўвагі (выкарыстанне дадатковых гадзін) |
| Роля беларускай мовы ў развіцці нацыянальнай культуры | 1 | 2 | 2 | Аналіз афарыстычных выказванняў пра родную мову, яе ролю ў жыцці грамадства, развіцці нацыянальнай культуры. Складанне слоўнічка адметных слоў беларускай мовы (нацыянальна маркіраваныя словы: назвы рэалій беларускай культуры, гаваркія, безэквівалентныя словы і інш.). Складанне з гэтымі словамі словазлучэнняў, сказаў, тэкстаў |
| Тэкст | 1 | 2 | 4 | Паглыбленне паняцця пра тэкст і яго лінгвістычныя асаблівасці на ўзроўнях зместу (тэматычнае адзінства), функцыі (стылістычнае адзінства) і формы; удасканаленне ўменняў вызначаць прыметы тэксту, сродкі і спосабы сувязі сказаў і частак тэксту, уменняў ствараць вусныя і пісьмовыя выказванні розных тыпаў, стыляў і жанраў з улікам камунікатыўнай задачы |
| Паўтарэнне вывучанага ў V–VII класах | 2 | 3 | 4 | Выкананне розных відаў моўнага разбору (фанетычнага, марфемнага, словаўтваральнага, марфалагічнага, сітнтаксічнага), тэставых заданняў. Работа са слоўнікамі: вызначэнне значэнняў слоў і фразеалагізмаў, падбор сінонімаў, антонімаў і інш.  |
| Стылі маўлення | 2 | 3 | 4 | Паглыбленне паняцця пра стылі маўлення і стылеўтваральную ролю самастойных і службовых часцін мовы; замацаванне ўменняў вызначаць стыль тэкстаў, іх моўныя асаблівасці, ролю самастойных і службовых часцін мовы ў стварэнні тэкстаў розных стыляў маўлення, уменняў складаць тэксты пэўнага стылю і жанру |
| Сінтаксіс і пунктуацыя | 1 | 2 | 2 | Знаходжанне ў тэкстах словазлучэнняў і сказаў розных відаў, аналіз іх будовы, тлумачэнне пастаноўкі знакаў прыпынку. Складанне словазлучэнняў і сказаў паводле прапанаваных схем |
| Словазлучэнне | 4 | 6 | 8 | Замацаванне тэарэтычнага матэрыялу; выпрацоўка ўменняў знаходзіць словазлучэнні ў тэксце, выяўляць галоўнае слова, групаваць словазлучэнні паводле будовы і значэння, ствараць і разгортваць словазлучэнні з рознымі відамі сінтаксічнай сувязі, перакладаць сказы (тэксты) з адметнымі беларускімі словазлучэннямі, адрозніваць свабодныя і несвабодныя словазлучэнні, дакладна перадаваць змест прачытанага тэксту з выкарыстаннем апорных словазлучэнняў, выконваць сінтаксічны разбор словазлучэнняў |
| Просты сказ | 23 | 35 | 46 | Замацаванне ведаў вучняў пра парадыгму простых сказаў, іх будову, значэнне і ўжыванне; удасканаленне ўменняў выяўляць простыя (двухсастаўныя, аднасастаўныя, няпоўныя) сказы ў тэксце, аналізаваць іх будову, ствараць вусныя і пісьмовыя выказванні з выкарыстаннем простых сказаў розных відаў у адпаведнасці з пэўнай камунікатыўнай мэтай; удасканаленне навыкаў сінтаксічнага разбору простага сказа |
| Ускладнены сказ | 32 | 46 | 62 | Замацаванне паняцця пра ўскладнены сказ (будова, значэнне, ужыванне); удасканаленне ўменняў выяўляць ускладненыя сказы (з аднароднымі і адасобленымі членамі, звароткамі, пабочнымі словамі і ўстаўнымі канструкцыямі, параўнальнымі зваротамі) у тэксце, аналізаваць іх будову, ствараць вусныя і пісьмовыя выказванні з выкарыстаннем ускладненых сказаў розных відаў у адпаведнасці з пэўнай камунікатыўнай мэтай; удасканаленне навыкаў сінтаксічнага разбору ўскладненага сказа |
| Падагульненне і сістэматызацыя вывучанага за год | 2 | 2 | 4 | Падагульненне і сістэматызацыя ведаў; удасканаленне ўменняў і навыкаў вучняў па вывучаных раздзелах і тэмах. Сінтаксічны разбор словазлучэнняў і сказаў |
| Рэзервовыя гадзіны | 2 | 4 | 4 | Рэзерв вучэбнага часу настаўнік можа выкарыстаць па сваім меркаванні на развіццё маўлення вучняў |
| **Усяго:** | **70** | **105** | **140** |  |

*Табліца 2*

***Рэкамендацыі па вывучэнні вучэбнага прадмета «Беларуская мова» на павышаным узроўні ў IХ класе***

|  |  |  |  |  |
| --- | --- | --- | --- | --- |
| Раздзел вучэбнай праграмы | Колькасць гадзін на вывучэнне раздзела (базавы ўзровень) | Колькасць гадзін на вывучэнне раздзела (павышаны ўзровень, **1 гадзіна**) | Колькасць гадзін на вывучэнне раздзела (павышаны ўзровень, **2 гадзіны**) | Заўвагі (выкарыстанне дадатковых гадзін) |
| Беларуская мова ў сям’і славянскіх моў і моў народаў свету | 1 | 2 | 2 | Замацаванне ўменняў выяўляць спецыфічныя рысы беларускай мовы, якія адрозніваюць яе ад іншых славянскіх моў, ствараць вусныя выказванні пра славянскія мовы, уласныя тэксты-разважанні пра месца беларускай мовы сярод іншых славянскіх моў і моў народаў свету |
| Тэкст | 2  | 4 | 5 | Замацаванне ўменняў вызначаць прыметы тэксту, спосабы і сродкі сувязі сказаў і частак тэксту, падбіраць сінтаксічныя сінонімы да розных сінтаксіных адзінак, ствараць тэксты рознай жанрава-стылістычнай прыналежнасці з выкарыстаннем сказаў рознай будовы і прызначэння |
| Паўтарэнне | 3  | 6 | 5 | Замацаванне ўменняў ставіць знакі прыпынку ў сказах ускладненай будовы, вызначаць тып тэкстаў, выяўляць у іх апорныя словы і словазлучэнні, сродкі сувязі сказаў і лагічных частак, ствараць выказванні з выкарыстаннем апорных слоў і словазлучэнняў; удасканаленне навыкаў сінтаксічнага разбору простых сказаў |
| Стылі маўлення | 1 | 2 | 3 | Паглыбленне паняцця пра стылі маўлення і стылеўтваральную ролю самастойных і службовых часцін мовы; замацаванне ўменняў вызначаць стыль тэкстаў, іх моўныя асаблівасці, ролю самастойных і службовых часцін мовы ў стварэнні тэкстаў розных стыляў маўлення, складаць тэксты пэўнага стылю і жанру |
| Складаны сказ | 4 | 6 | 8 | Замацаванне ведаў вучняў пра складаны сказ; удасканаленне ўменняў ставіць знакі прыпынку на мяжы частак складаных сказаў, складаць самастойныя складаныя сказы розных тыпаў, уключаць іх у самастойныя выказванні тыпу разважання, рабіць падрабязны пераказ тэкстаў |
| Складаназлучаныя сказы | 7 | 10 | 14 | Замацаванне ведаў вучняў пра складаназлучаныя сказы; удасканаленне ўменняў выяўляць складаназлучаныя сказы ў тэкстах, правільна інтанаваць, складаць самастойныя складаназлучаныя сказы, выкарыстоўваць іх у вусных і пісьмовых выказваннях, правільна інтанаваць і ставіць знакі прыпынку, перабудоўваць простыя сказы з аднароднымі выказнікамі ў складаназлучаныя, складаназлучаныя – у простыя; удасканаленне навыкаў сінтаксічнага разбору складаназлучаных сказаў.Удасканаленне ўменняў перакладаць тэксты з рускай мовы на беларускую, рабіць пісьмовыя паведамленні з апісаннем моўных з'яў |
| Складаназалежныя сказы | 14 | 18 | 28 | Замацаванне ведаў вучняў пра складаназалежныя сказы з рознымі відамі даданай часткі; удасканаленне ўменняў складаць самастойныя складаназалежныя сказы, выкарыстоўваць іх у вусным і пісьмовым маўленні, правільна інтанаваць і ставіць знакі прыпынку, перабудоўваць простыя сказы з адасобленымі членамі ў складаназалежныя; удасканаленне навыкаў сінтаксічнага разбору складаназалежнага сказа.Удасканаленне ўменняў перакладаць з рускай мовы на беларускую тэксты публіцыстычнага стылю |
| Бяззлучнікавыя складаныя сказы | 12 | 16 | 24 | Замацаванне паняцця пра бяззлучнікавы складаны сказ; удасканаленне ўменняў выяўляць бяззлучнікавыя складаныя сказы ў тэкстах, вызначаць сінтаксічныя адносіны паміж часткамі, інтанаваць сказы ў адпаведнасці з сэнсам, ставіць знакі прыпынку, ужываць бяззлучнікавыя складаныя сказы ў вусным і пісьмовым маўленні, выконваць сінанімічныя замены сказаў розных відаў; удасканаленне навыкаў сінтаксічнага разбору бяззлучнікавага складанага сказа.Удасканаленне ўменняў пераказваць тэксты, дакладна перадаючы іх змест, будову і моўнае афармленне |
| Складаныя сказы з рознымі відамі сувязі частак | 9 | 14 | 19 | Замацаванне паняцця пра складаны сказ з рознымі відамі сувязі частак; удасканаленне ўменняў выяўляць у тэкстах складаныя сказы з некалькімі відамі сувязі частак, складаць новыя сказы, карыстацца імі ў вусным і пісьмовым маўленні, ставіць знакі прыпынку, перабудоўваць сказы з рознымі відамі сувязі частак у сказы іншай граматычнай структуры; удасканаленне навыкаў сінтаксічнага разбору сказа з рознымі відамі сувязі частак.Замацаванне ўменняў пісаць афіцыйныя паперы (заяву, аўтабіяграфію і інш.). Замацаванне ўменняў складаць план тэксту, тэзісы, канспект, выступаць перад аўдыторыяй, аналізаваць уласнае і чужое выказванне, перакладаць навукова-папулярныя тэксты з рускай мовы на беларускую |
| Сінтаксічныя канструкцыі з чужой мовай | 9 | 14 | 19 | Замацаванне паняцця пра сінтаксічныя канструкцыі з чужой мовай; удасканаленне ўменняў выяўляць у тэкстах канструкцыі з простай і ўскоснай мовай, інтанаваць іх, вызначаць асаблівасці будовы, выкарыстоўваць у маўленні, ставіць знакі прыпынку, карыстацца цытатамі ў адпаведнасці з мэтай і характарам выказвання, замяняць простую мову ўскоснай і наадварот.Удасканаленне ўменняў рыхтаваць тэксты дыскусійных выступленняў з цытаваннем першакрыніц |
| Падагульненне і сістэматызацыя вывучанага за год | 5 | 8 | 8 | Падагульненне і сістэматызацыя ведаў; удасканаленне ўменняў і навыкаў вучняў па вывучаных раздзелах і тэмах. Сінтаксічны разбор сказаў рознай будовы |
| Рэзервовыя гадзіны | 3 | 5 | 5 | Рэзерв вучэбнага часу настаўнік можа выкарыстаць па сваім меркаванні на развіццё маўлення вучняў |
| **Усяго:** | **70** | **105** | **140** |  |

*Табліца 3*

***Рэкамендацыі па вывучэнні вучэбнага прадмета «Беларуская літаратура» на павышаным узроўні ў VIII класе***

|  |  |  |  |  |
| --- | --- | --- | --- | --- |
| Раздзел вучэбнай праграмы | Колькасць гадзін на вывучэнне раздзела (базавы ўзровень) | Колькасць гадзін на вывучэнне раздзела (павышаны ўзровень, **1 гадзіна**) | Колькасць гадзін на вывучэннераздзела (павышаны ўзровень,**2 гадзіны**) | Заўвагі (выкарыстанне дадатковых гадзін) |
| Уводзіны. Чалавек як галоўны аб’ект увагі мастацкай літаратуры, спосабы яго паказу ў творах | 1 | 1 | 1 | Актуалізацыя ведаў вучняў пра літаратуру як мастацтва слова, пра паэзію і прозу як спосабы паказу жыцця; асэнсаванне паняцця аб трох родах літаратуры(эпічны, лірычны, драматычны); удасканаленне чытацкіх і літаратурна-творчых уменняў |
| Роды мастацкай літаратуры | 7 | 11 | 16 | Паглыбленне паняццяў *тэма, ідэя, праблема твора*; выпрацоўка ўменняў параўноўваць аднатэмныя творы розных аўтараў, вызначаць асаблівасці сюжэтнай, кампазіцыйнай будовы п’есы; развіццё ўменняў назіраць за сродкамі раскрыцця характару ў эпічным творы, выяўляць аўтарскую пазіцыю ў драматычным творы, ствараць вусную характарыстыку герояў праз іх паводзіны і ўчынкі, мастацкія дэталі; удасканаленне навыкаў складання выканальніцкай партытуры верша (п’есы) |
| Лірычныя жанры | 13 | 19 | 26 | Паглыбленне паняццяў *віды, жанры лірыкі, класічныя формы верша, лірычны герой, маналагічная форма лірычных твораў, вершаскладанне, рытміка-інтанацыйныя і вобразна-выяўленчыя сродкі паэтычнай мовы*; замацаванне ўяўленняў вучняў пра народную песню як пра крыніцу лірычнай паэзіі; развіццё ўменняў самастойна аналізаваць тэксты песень у адзінстве іх зместу і формы, параўноўваць аднатэмныя вершы розных паэтаў, назіраць за рухам перажыванняў лірычнага героя з улікам усіх мастацкіх сродкаў (паўтораў, памеру, кампазіцыі, інтанацыі), аналізаваць паэтычны тэкст; набыццё вопыту літаратурна-творчай дзейнасці (дапісванне апошняга радка верша, дапісванне і напісанне твора па апорнай схеме чаргавання радкоў, напісанне вершаў на зададзеную тэму па апорных словах, напісанне трыялета, актавы і інш.); удасканаленне навыкаў выразнага чытання вершаў, розных па змесце, настроі, насычанасці вобразна-выяўленчымі сродкамі мовы; фарміраванне актыўнай грамадзянскай пазіцыі |
| Эпічныя жанры | 14 | 21 | 30 | Паглыбленне паняццяў *эпас як літаратурны род і яго жанры: навела, апавяданне, аповесць; эпізод, сюжэт, тэма, ідэя, кампазіцыя ў эпічным творы: вобраз-характар і спосабы яго раскрыцця (апісанне ўчынкаў і паводзін, партрэт, пейзаж, мова героя, аўтарская характарыстыка); аўтар-апавядальнік у эпічным творы*; выпрацоўка ўменняў вызначаць тэму і ідэю мастацкага твора, параўноўваць характары галоўных герояў; замацаванне ўменняў заўважаць у творы сутыкненне розных жыццёвых філасофій, бачыць супрацьлегласць жыццёвых пазіцый; удасканаленне ўменняў мастацкага пераказу эпізодаў твора; падрыхтоўка невялікіх вусных празаічных замалёвак на адну з прапанаваных тэм, ацэначных выказванняў пра падзеі, намаляваныя ў творы |
| Ліра-эпічныя жанры | 6 | 9 | 14 | Паглыбленне паняццяў *ліра-эпічныя літаратурныя жанры; паэма: сюжэт і кампазіцыя, лірычныя адступленні, эмацыянальнасць мовы; літаратурная балада, байка*; пашырэнне ўяўленняў вучняў пра аўтарскую і тэматычную разнастайнасць байкі як жанру літаратуры; выпрацоўка ўменняў ацэньваць учынкі персанажаў, выяўляць найбольш напружаныя моманты ў баладзе, алегарычны сэнс у байцы; развіццё ўмення параўноўваць паміж сабой творы ліра-эпічнага жанру; удасканаленне навыкаў аналізу ліра-эпічнага твора; складанне выканальніцкай партытуры байкі |
| Драматычныя жанры | 4 | 6 | 8 | Замацаванне паняццяў *драма як літаратурны род, драматычныя жанры: трагедыя, драма, камедыя; характэрныя асаблівасці драматычных жанраў: канфлікт, сюжэт, характар, сцэна, карціна, дыялог, рэпліка, рэмарка; сродкі выяўлення аўтарскай пазіцыі ў драматычным творы*; удасканаленне ўменняў вылучаць эпізоды або дэталі, важныя для характарыстыкі дзейных асоб, устанаўліваць прычынна-выніковую сувязь паміж падзеямі і паводзінамі герояў у творы,характарызаваць героя драматычнага твора па яго словах і паводзінах; выпрацоўка ўменняў карыстацца паняццямі, неабходнымі для аналізу драматычнага твора; развіццё ўменняў выразнага чытання п’есы па асобах; удасканаленне ўменняў інсцэніравання і мізансцэніравання эпізодаў з драматычнага твора |
| Паўтарэнне вывучанага ў VIII класе  | 1 | 2 | 3 | Паўтарэнне і абагульненне ведаў вучняў пра літаратуру як спецыфічны від мастацтва; замацаванне паняццяў аб трох родах літаратуры (эпічны, лірычны, драматычны); удасканаленне чытацкіх і літаратурна-творчых уменняў |
| Творчыя работы | 4 | 8 | 10 | Выкананне вусных (пісьмовых) навучальных работ (сачыненне-разважанне па вывучаным творы: разгорнуты адказ на пытанне, праблемная характарыстыка (індывідуальная, параўнальная, групавая) герояў твора; водгук ці рэцэнзія на самастойна прачытаны твор, твор выяўленчага мастацтва, прагледжаныя кінафільм, тэлеспектакль (з матывацыяй уласных адносін да герояў і падзей)) |
| Дадатковае чытанне | 2 | 8 | 12 | Са спіса твораў, прапанаваных для дадатковага чытання, настаўнік можа выбраць тыя, выкарыстанне якіх ён лічыць найбольш дарэчным у пэўным класным калектыве, улічваючы індывідуальныя магчымасці вучняў і наяўнасць тэкстаў у бібліятэчным фондзе |
| Рэзерв вучэбнага часу  | 1 | 3 | 3 | Рэзерв вучэбнага часу настаўнік можа выкарыстаць па сваім меркаванні на чытанне і асэнсаванне літаратурных твораў |
| **Усяго:** | **53**  |  |  |  |

*Табліца 4*

***Рэкамендацыі па вывучэнні вучэбнага прадмета «Беларуская літаратура» на павышаным узроўні ў IХ класе***

|  |  |  |  |  |
| --- | --- | --- | --- | --- |
| Раздзел вучэбнай праграмы | Колькасць гадзін на вывучэнне раздзела (базавы ўзровень) | Колькасць гадзін на вывучэнне раздзела (павышаны ўзровень, **1 гадзіна**) | Колькасць гадзін на вывучэннераздзела (павышаны ўзровень,**2 гадзіны**) | Заўвагі (выкарыстанне дадатковых гадзін) |
| Уводзіны. Літаратура як мастацтва слова. Яе грамадскае прызначэнне. Функцыі літаратуры | 1 | 2 | 2 | Актуалізацыя ведаў вучняў пра літаратуру як мастацтва слова; паглыбленне ўяўленняў пра прызначэнне мастацкай літаратуры, яе функцыі, літаратурны працэс. Дыскусія, чытацкая канферэнцыя |
| Чалавек і грамадства. Постаці айчыннай гісторыі ў беларускай літаратуры | 5 | 7 | 12 | Паглыбленне паняццяў *жыціе і летапіс як жанр, гуманізм у літаратуры;* пашырэнне ўяўленняў пра беларускіх асветнікаў старажытнасці, багацце і разнастайнасць старажытнай літаратуры, яе тэматычнай і жанравай разнастайнасці. Выразнае чытанне, падрыхтоўка паведамленняў, напісанне водгука |
| Рамантычнае і рэалістычнае адлюстраванне жыцця ў мастацкай літаратуры | 8 | 14 | 20 | Паглыбленне паняццяў *рамантычны герой, народнасць літаратуры, пародыя і бурлеск у літаратуры, фарс і вадэвіль як камедыйныя жанры, прадмова як жанр публіцыстычнай літаратуры;* пашырэнне ўяўленняў пра творчасць Яна Баршчэўскага, Адама Міцкевіча, Вінцэнта Дуніна-Марцінкевіча, Францішка Багушэвіча.Падрыхтоўка паведамленняў, прэзентацый, пастаноўка фрагмента твора, складанне планаў, супастаўленне твораў розных відаў мастацтва |
| Нацыянальнае і агульначалавечае ў мастацтве слова | 14 | 25 | 32 | Паглыбленне паняццяў *жанры лірыкі, паэма, санет, вобраз аўтара і апавядальніка;* пашырэнне ўяўленняў пра творчасць Янкі Купалы, Якуба Коласа, Максіма Багдановіча, Максіма Гарэцкага; выпрацоўка ўменняў вызначаць жанравыя асаблівасці мастацкіх твораў. Супастаўленне розных відаў мастацтва, падрыхтоўка паведамленняў, літаратурны дыспут, інсцэніроўка мастацкага твора |
| Чалавек у часе і прасторы ў творах беларускай літаратуры | 15 | 24 | 35 | Паглыбленне паняццяў *псіхалагізм у літаратуры, лірычны герой, рытміка-інтанацыйны лад верша, жанр аповесці;* выпрацоўка ўменняў ацэньваць учынкі персанажаў, выяўляць жанравыя асаблівасці мастацкіх твораў. Выразнае чытанне, складанне рознага роду планаў, падрыхтоўка паведамленняў, літаратурная дыскусія, стварэнне вуснай і пісьмовай замалёўкі |
| Паўтарэнне і падагульненне вывучанага за год  | 1 | 2 | 3 | Паўтарэнне і абагульненне ведаў вучняў пра літаратуру як спецыфічны від мастацтва, культурны дыялог эпох; удасканаленне чытацкіх і літаратурна-творчых уменняў |
| Творчыя работы | 4 | 6 | 6 | Выкананне вусных (пісьмовых) навучальных работ (сачыненне-разважанне па вывучаным творы: разгорнуты адказ на пытанне, праблемная характарыстыка (індывідуальная, параўнальная, групавая) герояў твора; водгук ці рэцэнзія на самастойна прачытаны твор, твор выяўленчага мастацтва, прагледжаныя кінафільм, тэлеспектакль (з матывацыяй уласных адносін да герояў і падзей)) |
| Дадатковае чытанне | 4 | 6 | 10 | Са спіса твораў, прапанаваных для дадатковага чытання, настаўнік можа выбраць тыя, выкарыстанне якіх ён лічыць найбольш дарэчным у пэўным класным калектыве, улічваючы індывідуальныя магчымасці вучняў і наяўнасць тэкстаў у бібліятэчным фондзе |
| Рэзерв вучэбнага часу | 1 | 2 | 3 | Рэзерв вучэбнага часу настаўнік можа выкарыстаць па сваім меркаванні на чытанне і асэнсаванне літаратурных твораў |
| **Усяго:** | **53**  | **88**  | **123**  |  |

Метадычныя рэкамендацыі па арганізацыі адукацыйнага працэсу на павышаным узроўні ў VIII–IX класах змешчаны на нацыянальным адукацыйным партале: *<https://adu.by> Образовательный процесс. 2019/2020 учебный год / Общее среднее образование / Учебные предметы. V–XI классы* / [***Беларуская мова***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1269-belaruskaya-mova.html)*,* [***Беларуская літаратура***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1270-belaruskaya-litaratura.html)***.***

**4. Каляндарна–тэматычнае планаванне**

Да 2019/2020 навучальнага года выдадзена прыкладнае каляндарна-тэматычнае планаванне «Беларуская мова і літаратура» для V, VI, VII, VIII, IX, X, XI класаў (Мінск : Нац. ін-т адукацыі: Аверсэв, 2019). Прыкладнае каляндарна-тэматычнае планаванне для IX класа змешчана на нацыянальным адукацыйным партале: *<https://adu.by> Образовательный процесс. 2019/2020 учебный год / Общее среднее образование / Учебные предметы. V–XI классы* / [***Беларуская мова***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1269-belaruskaya-mova.html)*,* [***Беларуская літаратура***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1270-belaruskaya-litaratura.html)***.***

**5. Асаблівасці арганізацыі адукацыйнага працэсу**

Звяртаем увагу, што на вучэбных занятках па беларускай літаратуры для работы з тэкстамі рэкамендуецца звяртацца да серыі кніг «Школьная бібліятэка» (спіс серыі кніг «Школьная бібліятэка» размешчаны на нацыянальным адукацыйным партале: *<https://adu.by> Образовательный процесс. 2019/2020 учебный год / Общее среднее образование / Учебные предметы. V–XI классы* / [***Беларуская мова***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1269-belaruskaya-mova.html)*,* [***Беларуская літаратура***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1270-belaruskaya-litaratura.html)***)****.*

У дапамогу настаўніку для рэалізацыі ў адукацыйным працэсе кампетэнтнаснага падыходу выдадзены дыдактычныя і дыягнастычныя матэрыялы (серыя «Кампетэнтнасны падыход»). Дыдактычныя матэрыялы носяць практыкаарыентаваны характар, прызначаны для фарміравання прадметных кампетэнцый і накіраваны на засваенне вучнямі вучэбнага матэрыялу праз розныя віды дзейнасці: пазнавальную, камунікатыўную, пошукавую, творчую і інш. Настаўнік з улікам асаблівасцей кожнага класа і адукацыйных задач самастойна вызначае спосабы іх рэалізацыі. Дыягнастычныя матэрыялы могуць быць выкарыстаны для праверкі і ацэнкі адукацыйных вынікаў пры ажыццяўленні бягучага і прамежкавага кантролю ў працэсе франтальнай, індывідуальнай або групавой работы. Выкарыстанне названых матэрыялаў дазволіць на высокім метадычным узроўні арганізаваць работу па дасягненні адукацыйных вынікаў, прадугледжаных вучэбнай праграмай, у кантэксце кампетэнтнаснага падыходу.

Для арганізацыі і правядзення **факультатыўных заняткаў** па беларускай мове і літаратуры, акрамявучэбна-метадычных комплексаў,настаўнікі могуць карыстацца праграмамі, зацверджанымі Міністэрствам адукацыі Рэспублікі Беларусь.

Вучэбна-метадычны комплекс факультатыўных заняткаў «Вывучаем беларускі правапіс. V–ІХ класы» можна выкарыстоўваць у якасці дыдактычнага матэрыялу для правядзення арфаграфічных хвілінак і ўдасканалення арфаграфічнай пісьменнасці вучняў.

**Звяртаем увагу на тое, што** **для завучвання на памяць** **настаўнік прапануе толькі тыя вершы або празаічныя ўрыўкі з мастацкіх тэкстаў, якія вызначаны вучэбнай праграмай па беларускай літаратуры.**

Рэкамендуецца пры выбары дамашняга задання арыентавацца на прыкладнае каляндарна-тэматычнае планаванне па вучэбных прадметах «Беларуская мова» і «Беларуская літаратура» (Мінск : Нац. ін-т адукацыі: Аверсэв, 2019), дзе ў графе «Дамашняе заданне» вызначаны канкрэтныя практыкаванні і заданні па кожнай тэме. Пры гэтым трэба ўлічваць, што аб’ём і змест дамашняга задання настаўнік вызначае дыферэнцавана, зыходзячы з канкрэтнай адукацыйнай сітуацыі і індывідуальных магчымасцей вучняў.

**Нагадваем**, што ў VІ–ХІ (ХІІ) класах да канца I чвэрці, а таксама ў V класе на працягу першага паўгоддзя захоўваецца аб’ём тэкстаў кантрольных работ, рэкамендаваных для папярэдняга класа. Пры наяўнасці дадатковых заданняў (не больш за 4) тэкст можа быць скарочаны на 10–20 слоў.

У першым паўгоддзі ў V класе па беларускай мове праводзяцца толькі навучальныя пераказы, якія ацэньваюцца ў адпаведнасці з нормамі ацэнкі вынікаў вучэбнай дзейнасці вучняў устаноў агульнай сярэдняй адукацыі для ІV класа.

У V–VIII класах пісьмовыя работы па беларускай літаратуры носяць толькі навучальны характар. Адзнакі за навучальныя работы выстаўляюцца па меркаванні настаўніка і павінны насіць стымулюючы характар. За навучальнае сачыненне адзнака выстаўляецца толькі па літаратуры.

Кантрольныя сачыненні па літаратуры пішуцца толькі ў IX–XI (XII) класах. Адзнакі за сачыненне па беларускай літаратуры ў IX–XI (XII) класах выстаўляюцца па літаратуры і па мове (першая адзнака – па літаратуры, другая – па мове).

Тэматычны кантроль вынікаў вучэбнай дзейнасці вучняў па беларускай літаратуры ажыццяўляецца ў вуснай ці пісьмовай формах або ў іх спалучэнні. Ацэнкай вусных адказаў і пісьмовых работ неабходна заахвочваць глыбокае, індывідуальна-асобаснае ўспрыманне літаратуры як мастацтва слова.

Нагадваем, што ў 2019/2020 навучальным годзе традыцыйна праводзяцца:

рэспубліканская алімпіяда па вучэбных прадметах «Беларуская мова» і «Беларуская літаратура»;

рэспубліканскі конкурс работ даследчага характару (канферэнцыя) вучняў па вучэбных прадметах «Беларуская мова» і «Беларуская літаратура».

Пры планаванні і арганізацыі пазакласнай работы па беларускай мове і літаратуры рэкамендуем звярнуць увагу на:

***Каляндар юбілейных дат, якія будуць адзначацца***

***ў 2019/2020 навучальным годзе:***

|  |  |
| --- | --- |
| *верасень:* | 90-годдзе з дня нараджэння Мікалая Матукоўскага |
| 95-годдзе з дня нараджэння Артура Вольскага |
| *кастрычнік:* | 70-годдзе з дня нараджэння Аляксея Якімовіча |
| *лістапад:* | 110-годдзе з дня нараджэння Максіма Лужаніна |
| *снежань:* | 85-годдзе з дня нараджэння Івана Чыгрынава |
| *студзень:* | 100-годдзе з дня нараджэння Міколы Аўрамчыка |
| 80-годдзе з дня нараджэння Леаніда Дайнекі |
| *люты:* | 95-годдзе з дня нараджэння Івана Навуменкі |
| 85-годдзе з дня нараджэння Рыгора Барадуліна |
| *сакавік:* | 100-годдзе з дня нараджэння Аляксея Пысіна |
| 60-годдзе з дня нараджэння Віктара Шніпа |
| *красавік:* | 80-годдзе з дня нараджэння Віктара Казько |
| *май:* | 90-годдзе з дня нараджэння Алеся Петрашкевіча |
| 80-годдзе з дня нараджэння Уладзіміра Ліпскага |
| 120-годдзе з дня нараджэння Уладзіміра Жылкі |
| *чэрвень:* | 85-годдзе з дня нараджэння Васіля Зуёнка |
| 70-годдзе з дня нараджэння Аляксея Дударава |
| 120-годдзе з дня нараджэння Кузьмы Чорнага |
| 115-годдзе з дня нараджэння Петруся Броўкі |
| *ліпень:* | 55-годдзе з дня нараджэння Людмілы Рублеўскай |
| 115-годдзе з дня нараджэння Пятра Глебкі |
| 120-годдзе з дня нараджэння Уладзіміра Дубоўкі |
| *жнівень:* | 70-годдзе з дня нараджэння Леаніда Галубовіча |
| 110-годдзе з дня нараджэння Уладзіміра Корбана |
| 70-годдзе з дня нараджэння Галіны Каржанеўскай |

***Каляндар міжнародных і дзяржаўных свят***

|  |  |  |
| --- | --- | --- |
| *1 верасня* | – | Дзень беларускага пісьменства  |
| *8 верасня* | – | Міжнародны дзень пісьменнасці |
| *21 лютага* | – | Міжнародны дзень роднай мовы |
| *3 сакавіка* | – | Сусветны дзень пісьменніка |
| *21 сакавіка* | – | Сусветны дзень паэзіі |
| *27 сакавіка* | – | Сусветны дзень тэатра |
| *2 красавіка* | – | Міжнародны дзень дзіцячай кнігі |
| *18 мая* | – | Сусветны дзень музеяў |

У 2018/2019 навучальным годзе праведзена рэспубліканская кантрольная работа па вучэбным прадмеце «Беларуская мова», у якой прынялі ўдзел вучні X класа ўстаноў агульнай сярэдняй адукацыі.

Па выніках рэспубліканскай кантрольнай работы падрыхтаваны рэкамендацыі, якія могуць быць выкарыстаны з мэтай павышэння якасці адукацыі. Рэкамендацыі размешчаны на нацыянальным адукацыйным партале: *[https://adu.by](https://adu.by/ru/).*

Улічваючы вялікі адукацыйны патэнцыял экскурсій, значную колькасць разнапланавых экскурсійных аб’ектаў і турыстычных маршрутаў мясцовага значэння, лічым неабходным актывізаваць выкарыстанне гэтай формы работы з улікам прынцыпу тэрытарыяльнай даступнасці, а таксама неабходнасці ўключэння рэгіянальнага краязнаўчага кампанента ў адукацыйны працэс. З гэтай мэтай распрацаваны Пералік экскурсійных аб’ектаў і турыстычных маршрутаў, якія рэкамендаваны для наведвання навучэнцамі ў рамках правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах.

Абавязковай умовай з’яўляецца выкарыстанне ў адукацыйным працэсе вынікаў азнаямлення вучняў з вартымі ўвагі мясцінамі Беларусі. З гэтай мэтай у пераліку аб’ектаў указаны раздзелы (тэмы) вучэбнай праграмы, у межах якіх неабходна прапаноўваць вучням заданні з апорай на веды, уражанні і ўяўленні, якія яны набылі ў час экскурсійных праграм.

Пералік экскурсійных аб’ектаў і турыстычных маршрутаў, якія рэкамендаваны для наведвання навучэнцамі, размешчаны на нацыянальным адукацыйным партале: [*www.adu.by / Образовательный процесс. 2019/2020 учебный год / Организация воспитания*](https://adu.by/ru/homepage/obrazovatelnyj-protses-2019-2020-uchebnyj-god/organizatsiya-vospitaniya.html).

**6. Дадатковыя рэсурсы**

Карысную інфармацыю пры падрыхтоўцы да вучэбных заняткаў можна знайсці на наступных ***інтэрнэт-рэсурсах***:

[*http://www.belarus.by/ru/travel/heritage*](http://www.belarus.by/ru/travel/heritage)– *афіцыйны сайт Рэспублікі Беларусь;*

[*http://www.belstat.gov.by/*](http://www.belstat.gov.by/)– Статыстычны штогоднік Рэспублікі Беларусь;

[*https://adu.by*](https://adu.by) *Образовательный процесс. 2019/2020 учебный год / Общее среднее образование / Учебные предметы. V–XI классы* / [***Беларуская мова***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1269-belaruskaya-mova.html)*,* [***Беларуская літаратура***](https://adu.by/ru/homepage/obrazovatelnyj-protses-2019-2020-uchebnyj-god/obshchee-srednee-obrazovanie/202-uchebnye-predmety-v-xi-klassy/1270-belaruskaya-litaratura.html);

[*http://edu.gov.by*](http://edu.gov.by/) *–* Міністэрства адукацыі Рэспублікі Беларусь;

[*www.nlb.by*](http://www.nlb.by/) – Нацыянальная бібліятэка Беларусі;

[*http://www.kupalauski.by*](http://www.kupalauski.by)– Нацыянальны акадэмічны тэатр імя Янкі Купалы;

[*http://www.bellitmuseum.by*](http://www.bellitmuseum.by/) *–* Дзяржаўны музей гісторыі беларускай літаратуры;

[*http://bagdanovich.museum.by*](http://bagdanovich.museum.by/) *–* Літаратурны музей Максіма Багдановіча;

[*http://www.yakubkolas.by*](http://www.yakubkolas.by/) *–* Дзяржаўны літаратурна-мемарыяльны музей Якуба Коласа;

[*http://www.kupala-museum.by*](http://www.kupala-museum.by/) – Дзяржаўны літаратурны музей Янкі Купалы;

[*http://www.lim.by*](http://www.lim.by/) *–* рэдакцыйна-выдавецкая ўстанова «Выдавецкі дом “Звязда”».

**7. Выпускны экзамен па вучэбным прадмеце «Беларуская мова»** для вучняў ІХ класа па завяршэнні навучання і выхавання на ІІ ступені агульнай сярэдняй адукацыі ў 2019/2020 навучальным годзе будзе праводзіцца ў форме дыктанта.

Выпускны экзамен па беларускай мове для вучняў ХІ класа па завяршэнні навучання і выхавання на ІІІ ступені агульнай сярэдняй адукацыі ў 2019/2020 навучальным годзе будзе праводзіцца ў форме пераказу **па розных тэкстах** для вучняў, якія вывучаюць беларускую мову на павышаным узроўні, і для вучняў, якія вывучаюць беларускую мову на базавым узроўні.

**8. Арганізацыя метадычнай работы**

У 2019/2020 навучальным годзе дзейнасць метадычных фарміраванняў настаўнікаў беларускай мовы і літаратуры рэкамендуецца арганізаваць па тэме ***«Развіццё прадметна-метадычных кампетэнцый педагогаў ва ўмовах абнаўлення зместу адукацыі»*.**

**На жнівеньскіх прадметных секцыях варта абмеркаваць наступныя пытанні:**

*1. Асаблівасці арганізацыі вучэбнага працэсу ва ўстановах агульнай сярэдняй адукацыі ў 2019/2020 навучальным годзе:*

адукацыйныя стандарты базавай і сярэдняй адукацыі, патрабаванні да якасці навучання беларускай мове і літаратуры;

абнаўленне вучэбных праграм па вучэбных прадметах «Беларуская мова», «Беларуская літаратура»;

рэалізацыя сучасных дыдактычных падыходаў у вучэбных дапаможніках па вучэбных прадметах «Беларуская мова», «Беларуская літаратура» для VIII–IX класаў;

кантрольна-ацэначная дзейнасць настаўніка беларускай мовы і літаратуры.

*2. Дапрофільная падрыхтоўка і профільнае навучанне:*

вучэбна-метадычнае забеспячэнне дапрофільнай падрыхтоўкі па вучэбных прадметах «Беларуская мова» і «Беларуская літаратура»;

асаблівасці вывучэння беларускай мовы і літаратуры ў VIII–IX класах;

адметнасці арганізацыі вучэбнай дзейнасці вучняў па вучэбных прадметах «Беларуская мова», «Беларуская літаратура» ў X–XI класах на павышаным узроўні вывучэння прадмета.

*3. Планаванне работы метадычных фарміраванняў:*

аналіз работы метадычных фарміраванняў у 2018/2019 навучальным годзе;

планаванне работы метадычнага аб’яднання, творчай групы, школы маладога настаўніка і іншых метадычных фарміраванняў на 2019/2020 навучальны год.

**На пасяджэннях метадычных фарміраванняў настаўнікаў беларускай мовы і літаратуры** (метадычнае аб’яднанне, школа маладога настаўніка, школа ўдасканалення педагагічнага майстэрства, творчыя групы і інш.) рэкамендуецца разгледзець актуальныя пытанні тэорыі і методыкі выкладання прадметаў *з улікам эфектыўнага вопыту педагогаў рэгіёна*:

шляхі ўдасканалення прадметна-метадычных кампетэнцый настаўнікаў беларускай мовы і літаратуры;

правядзенне кантрольна-ацэначнай дзейнасці як абавязковы складнік прафесійнага майстэрства настаўніка беларускай мовы і літаратуры;

фарміраванне рытарычнай і сацыякультурнай кампетэнцый вучняў сродкамі вучэбнага прадмета «Беларуская мова»;

развіццё культуралагічнай і культуратворчай кампетэнцый вучняў на вучэбных занятках па беларускай літаратуры;

змест абноўленых вучэбных праграм па вучэбным прадмеце «Беларуская літаратура»: аўтары, творы, методыка выкладання;

рэкамендацыі па выніках вывучэння якасці адукацыі як рэсурс развіцця чытацкай пісьменнасці вучняў;

асаблівасці трансляцыі эфектыўнага вопыту выкладання вучэбных прадметаў «Беларуская мова» і «Беларуская літаратура».

Падрабязная інфармацыя пра курсавыя і міжкурсавыя мерапрыемствы, рэкамендацыі па змесце і арганізацыі метадычнай работы з настаўнікамі беларускай мовы і літаратуры ў 2019/2020 навучальным годзе будуць размешчаны на сайце дзяржаўнай установы адукацыі «Акадэмія паслядыпломнай адукацыі» (*[www.academy.edu.by](http://www.academy.edu.by/))*.